**NOLIKUMS**

Liepājā

|  |  |  |
| --- | --- | --- |
|  2023.gada 23.februārī |  Nr.1 (prot. Nr.2, 15.§) |   |
| Grozījumi Liepājas pilsētas domes2020. gada 20. februāra nolikumā Nr.6 “Par konferenču, semināru un starpnozaru pasākumu līdzfinansēšanu”  |
|  | Izdots saskaņā ar Valsts pārvaldes iekārtas likuma 72. panta pirmās daļas 2. punktu  |

Izdarīt Liepājas pilsētas domes 2020. gada 20. februāra nolikumā Nr.6 “Par konferenču, semināru un starpnozaru pasākumu līdzfinansēšanu” šādus grozījumus:

1. Aizstāt 1. punktā vārdus “Liepājas pilsētas administratīvā teritorija” ar vārdiem “Liepājas valstspilsētas administratīvā teritorija vai Liepājas valstspilsētas pašvaldības (turpmāk – Pašvaldība) īpašumos, kas atrodas ārpus Liepājas valstspilsētas esošās teritorijas”.

2. Aizstāt 2. punktā vārdus “Liepājas pilsētas attīstības stratēģijā 2010.-2030. gadam” ar vārdiem “Liepājas valstspilsētas un Dienvidkurzemes novada ilgtspējīgas attīstības stratēģijā līdz 2035. gadam”.

3. Aizstāt 2. punktā vārdus “Liepājas pilsētas mārketinga komunikācijas 2017.-2021. gadam” ar vārdiem “Liepājas pilsētas mārketinga komunikācijas 2022.-2027. gadam”.

4. Aizstāt 4. punktā vārdus “Liepājas pilsētas domes” ar vārdiem “Liepājas valstspilsētas pašvaldības domes”.

5. Aizstāt 6. punktā vārdus “Liepājas pilsētas administratīvajā teritorijā” ar vārdiem “Nolikuma 1. punktā minētajās teritorijās”.

6. Papildināt 9. punktu ar 9.5. apakšpunktu šādā redakcijā:

“9.5. pasākuma organizētājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.”.

7. Izteikt 20. punktu šādā redakcijā:

“20. Pasākuma rīkotājs piesaka pasākumu ne vēlāk kā divus kalendāros mēnešus pirms tā norises sākuma.”.

8. Izteikt 22. punktu šādā redakcijā:

“22. Līdzfinansējuma pieteikumu var iesniegt, aizpildot elektronisko pieteikuma veidlapu, kas publicēta pašvaldības tīmekļa vietnē www.liepaja.lv sadaļā uzņēmējiem/atbalsts uzņēmējiem.”.

9. Aizstāt 41.1. apakšpunktā skaitli “80” ar skaitli “50”.

10. Aizstāt 41.2. apakšpunktā skaitli “20” ar skaitli “50”.

11. Izteikt 49. punktu šādā redakcijā:

“49. Pasākuma rīkotājs nodrošina pasākuma publicitāti masu informācijas līdzekļos un citos informācijas kanālos, un vizuālo informāciju pasākuma īstenošanas vietā. Informācija par pasākumu saskaņojama ar Liepājas valstspilsētas pašvaldības administrācijas Sabiedrisko attiecību un mārketinga daļu ne vēlāk kā vienu kalendāro mēnesi pirms pasākuma norises sākuma.”.

12. Papildināt nolikumu ar VIII. sadaļu “Personas datu apstrāde” šādā redakcijā:

“57. Pretendents informē atbildīgās personas un iesaistīto personālu, kuru CV pievienots pieteikumam, par to personas datu apstrādi.

58. Pārzinis personas datu apstrādei ir Liepājas valstspilsētas pašvaldība, kuras vārdā rīkojas tās iestāde “Liepājas pilsētas pašvaldības administrācija”, adrese: Rožu iela 6, Liepāja, tālrunis: 63 404 750, elektroniskā pasta adrese: pasts@liepaja.lv.

59. Personas datu apstrādes nolūks ir līdzfinansējuma saņemšanas pieteikumu izvērtēšana un kontrole.

60. Personas datu apstrādes tiesiskais pamats ir uzdevumu izpilde sabiedrības interesēs – atklāta un pamatota pašvaldības budžeta līdzekļu izlietojuma kontrole konferenču, semināru un starpnozaru pasākumu līdzfinansēšanā (Vispārīgās datu aizsardzības regulas 6. panta 1. punkta e) apakšpunkts).

61. Personas datu iespējamie saņēmēji ir Konferenču, semināru un starpnozaru pasākumu līdzfinansēšanas komisija (projektu vērtēšana), komisijas sekretārs (sēdes protokolēšana); IT daļa (informācijas un komunikācijas tehnoloģiju resursu administrēšana); pārziņa nolīgtie apstrādātāji (informācijas sistēmas uzturētājs); uzraudzības iestādes, citas valsts pārvaldes iestādes un tiesas likumā noteiktajos gadījumos.

62. Personas dati tiks glabāti 5 gadus.

63. Personām kā datu subjektiem ir tiesības:

63.1. pieprasīt piekļuvi saviem kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot rakstisku pamatojumu lūgumam, normatīvajos aktos noteiktajos gadījumos lūgt personas datu apstrādes ierobežošanu, kā arī iebilst pret apstrādi;

63.2. vērsties pie Liepājas valstspilsētas pašvaldības personas datu aizsardzības speciālista – tālr. 63422331, adrese: Rožu iela 6, Liepāja, elektroniskā pasta adrese: das@liepaja.lv;

63.3. iesniegt sūdzību par nelikumīgu personas datu apstrādi Datu valsts inspekcijā.”.

|  |  |
| --- | --- |
| Priekšsēdētājs | Gunārs Ansiņš |